E nerɨ aí eŋíná Gorɨxo ámá xegí̵ imónɨgí̵áyí̵ nánɨ rɨŋí̵pa seyí̵né nánɨ enɨ xɨxenɨ axí̵pɨ re nɨrɨnɨrɨ eánɨnɨ , “ Ámá gwí̵ wɨrí xí̵o xegí̵ imóní̵wɨnɨgɨnɨrɨ í̵á yamɨxárɨŋí̵rínɨŋí̵ imónɨro mɨxí̵ ináyí̵ xí̵oyá apaxí̵pánɨŋí̵ imónɨgí̵áyí̵nɨŋí̵ imónɨro ámá gwí̵ mónɨgí̵á ‘ Xí̵o wimónarɨŋí̵pɨnɨ éwanɨgɨnɨ . ’ yaiwiarɨgí̵áyí̵nɨŋí̵ imónɨro ámá xí̵oyá imónɨgí̵áyí̵nɨŋí̵ imónɨro egí̵áyí̵rɨnɨ . ” nɨrɨnɨrɨ eánɨŋí̵pɨ seyí̵né nánɨ xɨxenɨ rɨnɨnɨ . Gorɨxo — O seyí̵né sí̵á yinɨŋí̵mɨnɨ pí̵nɨ nɨwiárɨmɨ nɨbɨro xegí̵ wí̵á ókiárɨŋí̵mɨnɨ ŋweapí̵rí̵a nánɨ í̵á seaumɨrɨŋorɨnɨ . O seyí̵né awiaxí̵ seáyɨ émɨ imónɨŋí̵ xí̵o seaiiŋí̵pɨ ámáyo áwaŋí̵ urí̵í̵rɨxɨnɨrɨ apɨ apɨ imóní̵í̵rɨxɨnɨrɨ searí̵peaŋí̵rɨnɨ .
